cyanic-selkie/wikianc huggingface dataset:
অ্যান্ড্রু এম. গ্লিসন
গ্লিসন ১৯৫২ সালে নিউকম্ব ক্লেভল্যান্ড পুরস্কার এবং ১৯৯৯ সালে আমেরিকান গণিত সমিতির গং-হু বিশিষ্ট সার্ভিস অ্যাওয়ার্ড অর্জন করেছিলেন। তিনি ন্যাশনাল একাডেমি অব সায়েন্সে এবং আমেরিকান দার্শনিক সোসাইটি র সদস্য ছিলেন এবং হার্ভার্ডে গণিত ও প্রাকৃতিক দর্শনের হলিস চেয়ার ছিলেন।
জীবনী
গ্লিসনের জন্ম ক্যালিফোর্নিয়া র ফ্রেসনো শহরে, তিন সন্তানের মধ্যে তিনি কনিষ্ঠ; তার পিতা হেনরি গ্লিসন ছিলেন উদ্ভিদবিদ এবং মেফ্লাওয়ার সোসাইটির সদস্য ছিলেন এবং তার মা ছিলেন সুইস-আমেরিকান মদ প্রস্তুতকারী অ্যান্ড্রু ম্যাটেইয়ে র মেয়ে। তার বড় ভাই হেনরি জুনিয়র একজন ভাষাবিদ হয়েছিলেন। তিনি বড় হয়েছেন নিউ ইয়র্কের ব্রঙ্কসভিলে, যেখানে তার বাবা ছিলেন নিউ ইয়র্ক বোটানিকাল গার্ডেনে র তত্ত্বাবধায়ক।<ref name="mmp"> .
বার্কলে উচ্চ বিদ্যালয়ে সংক্ষিপ্ত পড়াশোনা করার পরে তিনি ইয়োনকার্সের রুজভেল্ট উচ্চ বিদ্যালয় থেকে স্নাতক পাস করে ইয়েল বিশ্ববিদ্যালয়ে স্কলারশিপ অর্জন করেন। যদিও গ্লিসনের গণিতের পড়াশোনা কিছুটা স্ব-শিক্ষিত ক্যালকুলাসের মতোই চলে গিয়েছিল, ইয়েল গণিতবিদ উইলিয়াম রেমন্ড লংলে তাকে সাধারণত জুনিয়রদের উদ্দেশ্যে করা মেকানিক্সে কোনো কোর্সে চেষ্টা করার জন্য তাকে অনুরোধ করেছিলেন।
"তাই আমি প্রথম বর্ষের ক্যালকুলাস এবং দ্বিতীয় বছরের ক্যালকুলাস শিখেছি এবং পুরো ওল্ড ক্যাম্পাসের এক প্রান্তে পরামর্শক হয়েছিলাম ... আমি [প্রথম বর্ষের ক্যালকুলাস] এর সমস্ত বিভাগের জন্য সমস্ত হোমওয়ার্ক করতাম। প্রাথমিক ক্যালকুলাস সমস্যার জন্য আমি প্রচুর অনুশীলন করেছি। আমি মনে করি না যে এখানে সমস্যা আছে — ‌ ধ্রুপদী ধরনের বাস্তব সিউডো রিয়েলিটি সমস্যা যা প্রথম এবং দ্বিতীয় বছরের শিক্ষার্থীদের দেওয়া হয়— ‌ এটি আমি দেখিনি।"
এক মাস পরে তিনি একটি ডিফারেনশিয়াল সমীকরণ কোর্সেও ("বেশিরভাগ সিনিয়র ") ভর্তি হন। যখন আইনার হিল সাময়িকভাবে নিয়মিত প্রশিক্ষককে প্রতিস্থাপিত হন, তখন গ্লিসন দেখলেন যে, হিলির স্টাইলটি "অবিশ্বাস্যভাবে আলাদা ... তার গাণিতিক দৃষ্টিভঙ্গি যা ছিলো একেবারেই আলাদা ... এটা আমার জন্য খুব গুরুত্বপূর্ণ অভিজ্ঞতা ছিল। সুতরাং এর পরে আমি হিলির কাছ থেকে প্রচুর কোর্স করেছি" তার দ্বিতীয় বছর সহ স্নাতক স্তরের বাস্তব বিশ্লেষণ। "এই কোর্সটি হিলির সাথে শুরু করে, গণিতে যা কিছু আছে তা সম্পর্কে আমি কিছুটা বুঝতে শুরু করি।"
ইয়েলে থাকাকালীন তিনি সম্প্রতি প্রতিষ্ঠিত উইলিয়াম লোয়েল পুতনম গাণিতিক প্রতিযোগিতায় তিনবার (১৯৪০, ১৯৪১ এবং ১৯৪২) প্রতিযোগিতায় অংশ নিয়েছিলেন এবং সর্বদা দেশের শীর্ষ পাঁচে প্রবেশকারীদের মধ্যে ছিলেন (তাকে দ্বিতীয়বারের মতো তিনবার পুতনাম ফেলো বানিয়েছে)।
তার চূড়ান্ত বছরে জাপানিরা পার্ল হারবার আক্রমণ করার পরে, গ্লিসন মার্কিন নৌবাহিনীতে কমিশনের জন্য আবেদন করেছিলো এবং স্নাতকোত্তর হওয়ার সাথে সাথে জাপানের নৌ কোডগুলো ভাঙ্গার জন্য দলে যোগ দিয়েছিলেন। (এই দলের অন্যরা হলেন তার ভবিষ্যতের সহযোগী রবার্ট ই গ্রিনউড এবং ইয়েল অধ্যাপক মার্শাল হল জুনিয়র।) জার্মান ইনিগমা সিফারে আক্রমণকা রী ব্রিটিশ গবেষকদের সাথে তিনিও সহযোগিতা করেছিলেন; অ্যালান টিউরিং, যিনি ওয়াশিংটন সফরে যাওয়ার সময় গ্লিসনের সাথে যথেষ্ট সময় কাটিয়েছিলেন, তাকে তার এই সফরের একটি প্রতিবেদনে "উজ্জ্বল তরুণ ইয়ালে স্নাতক গণিতবিদ" বলে অভিহিত করেছিলেন। ১৯৪৬ সালে, নেভির সহকর্মী ডোনাল্ড হাওয়ার্ড মেনজেলে র সুপারিশে গ্লিসন হার্ভার্ডে জুনিয়র ফেলো নিযুক্ত হন। জুনিয়র ফেলো প্রোগ্রামের প্রাথমিক লক্ষ্যটি ছিল তরুণ বিদ্বানদের দীর্ঘ পিএইচডি প্রক্রিয়াটিকে পাশ কাটানোর জন্য অসাধারণ প্রতিশ্রুতি দেখানো; চার বছর পরে হার্ভার্ড গ্লিসনকে গণিতের একজন সহকারী অধ্যাপক নিযুক্ত করেছিলেন, যদিও তাকে প্রায় সঙ্গে সঙ্গেই কোরিয়ান যুদ্ধ সম্পর্কিত ক্রিপ্টোগ্রাফিক কাজের জন্য ওয়াশিংটনে ফিরে আসতে হয়েছিল।
তিনি ১৯৫২ সালের শেষের দিকে হার্ভার্ডে ফিরে এসেছিলেন এবং হিলবার্টের পঞ্চম সমস্যার বিষয়ে তার সবচেয়ে গুরুত্বপূর্ণ ফলাফল প্রকাশিত হওয়ার পরেই (নিচে দেখুন)। হার্ভার্ড পরের বছর তাকে অংশীদার ভূষিত করেছিলো।
১৯৫৯ সালের জানুয়ারিতে তিনি জিন বার্কোকে বিয়ে করেছিলেন, যার সাথে তার টম লেহরারে র সংগীত বৈশিষ্ট্যযুক্ত একটি পার্টিতে সাক্ষাত হয়েছিলো। বার্কো, একজন মনোবিজ্ঞানী, বোস্টন বিশ্ববিদ্যালয়ে বহু বছর ধরে কাজ করেছেন। তাদের তিন মেয়ে ছিল।
১৯৬৯ সালে গ্লিসন গণিত ও প্রাকৃতিক দর্শনের হোলিস চেয়ার গ্রহণ করেছিলেন, যা ছিলো মার্কিন যুক্তরাষ্ট্রে সর্বাধিক প্রাচীন (প্রায় ১৭২৭) বৈজ্ঞানিক অনুমোদিত অধ্যাপক পদ।
তিনি ১৯৯২ সালে হার্ভার্ড থেকে অবসর গ্রহণ করেন তবে হার্ভার্ডের (সোসাইটি অফ ফেলোস এর চেয়ারম্যান হিসাবে, উদাহরণস্বরূপ) এবং গণিতে বিশেষত: হার্ভার্ড ক্যালকুলাস সংস্কার প্রকল্পের প্রচার এবং ম্যাসাচুসেটস শিক্ষা বোর্ডের সাথে কাজ করে সক্রিয় ছিলেন।
২০০৮ সালে অস্ত্রোপচারের পরে জটিলতায় তিনি মারা যান।
শিক্ষাদান এবং শিক্ষা সংস্কার
গ্লিসন বলেছিলেন যে তিনি "গণিতে অন্যান্যদের সাহায্য করতে সবসময়ই উপভোগ করতেন" ‍ — এক সহকর্মী বলেছিলেন যে তিনি "গণিতের পাঠদান —গণিত করাকে কে বিবেচনা করতেন উভয়টিই গুরুত্বপূর্ণ এবং প্রকতপক্ষে উপভোগ্য।" "চৌদ্দ বছর বয়সে, বার্কলে হাই স্কুলে তার সংক্ষিপ্ত উপস্থিতির সময় তিনি কেবল প্রথম-সেমিস্টারের জ্যামিতি করেই ক্ষান্ত হননি,কোর্সের দ্বিতীয়ার্ধ গ্রহণকারীদের সহ —, পাশাপাশি অন্যান্য শিক্ষার্থীদের তাদের হোমেওয়ার্কে সহায়তা করতেন, যা তিনি শীঘ্রই নিরীক্ষণ করা শুরু করেছিলেন।
হার্ভার্ডে তিনি প্রশাসনিকভাবে জটিল মাল্টিসেকশন কোর্স সহ "নিয়মিতভাবে প্রতিটি স্তরে শেখাতেন "। একটি শ্রেণি গ্লিসনকে পিকাসোর আঁকা মা ও সন্তানের ফ্রেমযুক্ত মুদ্রিত ছবি উপহার দিয়েছিলো।
১৯৬৪ সালে তিনি "ব্রিজ ' নামে প্রথম পাঠ্যক্রম তৈরি করেছিলেন, এখন গণিতের মেজরদের জন্য এটি সর্বব্যাপী, তার সময়ের মাত্র বিশ বছর আগে।” এই জাতীয় কোর্সটি নতুন শিক্ষার্থীদের শেখানোর জন্য তৈরি করা হয়েছে, মাধ্যমিক বিদ্যালয়ের গণিতের নিয়ম শিখতে অভ্যস্ত, কীভাবে বিমূর্তভাবে যুক্তিযুক্ত এবং গাণিতিক প্রমাণ তৈরি করা যায়। এই প্রচেষ্টা তার বিমূর্ত বিশ্লেষণের মৌলিক প্রকাশের দিকে পরিচালিত করে, যার মধ্যে একজন পর্যালোচক লিখেছেন:
"এটি একটি অতি অসাধারণ বই ... প্রতিটি কর্মরত গণিতবিদ অবশ্যই আনুষ্ঠানিক প্রস্তাবগুলির একটি প্রাণহীন বিবৃতি এবং গাণিতিক তত্ত্বের "অনুভূতি" এর মধ্যে পার্থক্য জানেন এবং সম্ভবত সম্মত হবেন যে শিক্ষার্থীর "অভ্যন্তরীণ" দৃষ্টিতে পৌঁছাতে সাহায্য করা গণিতের শিক্ষার চূড়ান্ত লক্ষ্য; তবে তিনি সাধারণত এটিকে সফল করার জন্য মৌখিক শিক্ষা ব্যতীত যেকোন প্রচেষ্টা ত্যাগ করবেন। লেখকের মৌলিকতা হলো পাঠ্যপুস্তকে তিনি সেই লক্ষ্যটি অর্জন করার চেষ্টা করেছেন এবং পর্যালোচকের মতে তিনি এই সমস্ত অসম্ভব কার্যেই উল্লেখযোগ্যভাবে সফল হয়েছেন। বেশিরভাগ পাঠক সম্ভবত আনন্দিত হবেন খুঁজে বের করতে পৃষ্ঠার পরে পৃষ্ঠা, শ্রুতিমধুর আলোচনা এবং স্ট্যান্ডার্ড গাণিতিক এবং যৌক্তিক পদ্ধতিগুলির ব্যাখ্যা, সর্বদা সর্বাধিক যথাযথ পদ্ধতি লিখিত, যা অভদ্রতা ছাড়াই চূড়ান্ত স্পষ্টতা অর্জনে কোন প্রয়াসই ছাড়ে না এই জাতীয় প্রচেষ্টা যা প্রায়শই মঙ্গলজনক।" তবে গ্লিসনের "প্রকাশের প্রতিভা" সর্বদা বোঝায়নি যে পাঠক নিজের প্রচেষ্টা ছাড়াই আলোকিত হবেন। এমনকি জার্মান ইনিগমা সিফারের জরুরীভাবে গুরুত্বপূর্ণ ডিক্রিপশন নিয়ে যুদ্ধকালীন মেমোতেও গ্লিসন এবং তার সহকর্মীরা লিখেছেন:
"পাঠক ভেবে অবাক হতে পারেন কেন এত কিছু পাঠকের কাছে ছেড়ে যায়। সাঁতার কৌশল সম্পর্কিত একটি বই পড়তে খুব ভাল লাগতে পারে তবে একজন সাঁতারু হিসাবে দাবি করার আগে জলের মধ্যে আসলে কৌশলগুলি অনুশীলন করতে হবে। সুতরাং পাঠক যদি গভীরতা থেকে তারের পুনরুদ্ধারের জন্য সত্যিকার অর্থে জ্ঞান অর্জন করতে চান, তবে পাঠককে সংযোগকারী লিঙ্কগুলিতে বিভ্রান্তি এড়াতে সম্ভবত চারটি রঙ ব্যবহার করে তার কাগজ এবং পেন্সিলগুলি পেতে দিন এবং কাজে যেতে দিন।"
যুদ্ধের সময় কোড ব্রেকিং সহকর্মীদের কাছে তার বক্তৃতার জন্য প্রণীত সম্ভাবনা এবং পরিসংখ্যান সম্পর্কিত নোট এবং অনুশীলন (নিচে দেখুন) বেশ কয়েক দশক ধরে জাতীয় সুরক্ষা সংস্থার প্রশিক্ষণে ব্যবহৃত হয়েছিলো; সেগুলো ১৯৮৫ সালে উন্মুক্তভাবে প্রকাশিত হয়েছিল।
১৯৬৪ সালের একটি বিজ্ঞানের নিবন্ধে, গ্লিসন অ-গণিতবিদদের কাছে গণিতকে ব্যাখ্যা করার প্রয়াসে উদ্ভূত একটি স্পষ্ট প্রচলিত মতের বিরুদ্ধে লিখেছিলেন:
"যারা গণিতে বিশেষজ্ঞ নয়, তাদের কাছে গণিতের সীমান্তগুলির যথাযথ প্রভাব পৌঁছে দেওয়া অত্যন্ত মুশকিল। চূড়ান্তভাবে জটিলতাটি সত্য থেকে উদ্ভূত হয়েছিল যে অন্যান্য বিজ্ঞানের তুলনায় গণিত একটি সহজ বিষয়। ফলস্বরূপ, বিষয়টির গুরুত্বপূর্ণ অনেক প্রাথমিক সমস্যা— যা একজন বুদ্ধিমান বহিরাগত দ্বারা বোঝা যায় —এগুলি সমাধান করা বা একটি বিন্দুতে নিয়ে যাওয়া যেখানে একটি পরোক্ষ পদ্ধতি স্পষ্টভাবে প্রয়োজন। বিশুদ্ধ গাণিতিক গবেষণার বিশাল অংশ মাধ্যমিক, তৃতীয় বা উচ্চতর ক্রমের সমস্যার সাথে সম্পর্কিত, যার কোনও বিবরণ প্রযুক্তিগত গণিতে দক্ষতা অর্জন না করা অবধি খুব কমই বোঝা যাবে।"
গ্লিসন স্কুল গণিত অধ্যয়ন সংঘের অংশ ছিলেন, যা ১৯60০-এর দশকের নতুন গণিতকে সংজ্ঞায়িত করতে সহায়তা করেছিল—‌ আমেরিকান প্রাথমিক এবং উচ্চ বিদ্যালয়ের গণিত শিক্ষার উচ্চাকাঙ্ক্ষী পরিবর্তনগুলো রোট অ্যালগরিদমের ধারণার বোঝার উপর জোর দেয়। গ্লিসন "লোকেরা কীভাবে শিখায় তাতে সর্বদা আগ্রহী ছিল"; নিউ ম্যাথের প্রচেষ্টার অংশ হিসাবে তিনি বেশ কয়েক মাস ধরে বেশিরভাগ সকাল কাটিয়েছিলেন সেকেন্ড গ্রেডারদের সাথে। কয়েক বছর পরে তিনি একটি বক্তৃতা দিয়েছিলেন যাতে তিনি তার লক্ষ্যটিকে বর্ণনা করেছেন:
"উপযুক্ত ক্রিয়াকলাপ এবং সঠিক দিকনির্দেশনা দিয়ে তারা নিজেদের কতটা বের করতে পারে তা বুঝতে পারা। তার বক্তব্য শেষে কেউ একজন অ্যান্ডিকে জিজ্ঞাসা করেছিলেন যে ছোট বাচ্চাদের গণিত শেখানোর জন্যে গবেষণা প্রতিষ্ঠানের অনুষদদের কীভাবে তাদের সময় কাটনো উচিত বিষয়টি নিয়ে তিনি কি কখনও উদ্বিগ্ন হয়েছিলেন কিনা। [তাঁর] তাৎক্ষণিক ও সিদ্ধান্তমূলক প্রতিক্রিয়া: "না, আমি এ নিয়ে মোটেও ভাবিনি। আমি অনেক উপভোগ করেছিলাম!""
১৯৮৬ সালে তিনি ক্যালকুলাস সংগঠন শুরু করতে সহায়তা করেছিলেন, যা কলেজ এবং উচ্চ বিদ্যালয়ের জন্য প্রাকক্যালকুলাস, ক্যালকুলাস এবং অন্যান্য ক্ষেত্রে "ক্যালকুলাস সংস্কার" পাঠ্যপুস্তকের একটি সফল এবং প্রভাবশালী সিরিজ প্রকাশ করেছে। "তার সমস্ত শিক্ষাদানের মত এই কর্মসূচির লক্ষ্য, তত্ত্ব দৃশ্যায়নের জন্য জ্যামিতির সমান অংশ, বাস্তব জগতে প্রশিক্ষনের জন্য গণনা এবং ঘাতের সাহায্যে বীজগণিত অনুশীলন এসব ধারনাগুলোর উপর ভিত্তি করে হওয়া উচিত।" যাইহোক, কর্মসূচিটি গণিত সম্প্রদায়ের সমষ্টিগত সমালোচনার মুখোমুখি হয়েছিল যেমন গড় মান উপপাদ্য বিষয়গুলো বাদ দেওয়া হয়েছে এবং গাণিতিক স্পষ্টতার অভাব পরিলক্ষিত হয়।
গুপ্তসংকেত বিশ্লেষণের কাজ
দ্বিতীয় বিশ্বযুদ্ধের সময় গ্লিসন ওপি -২০-জি-এর অংশ ছিল, মার্কিন নৌবাহিনীর সংকেত গোয়েন্দা ও ক্রিপ্ট্যানালাইসিস গ্রুপ, যার একটি কাজ ছিল (অ্যালান টিউরিংয়ে র মতো ব্লেচলে পার্কে ব্রিটিশ ক্রিপ্টোগ্রাফারদের সহযোগিতায়) জার্মান এনিগমা মেশিনের যোগাযোগ নেটওয়ার্কগুলোতে প্রবেশ করা। ব্রিটিশদের মধ্যে এই দুটি নেটওয়ার্কের সাথে দুর্দান্ত সাফল্য ছিল, তবে তৃতীয়টি, জার্মান-জাপানীয় নৌ সমন্বয়ের জন্য ব্যবহৃত, ত্রুটিযুক্ত অনুমানের কারণে এটি অখণ্ড থেকে যায় যে এটি এনিগমার একটি সরল সংস্করণ ব্যবহার করেছে। ওপি -২০-জি এর মার্শাল হল পর্যবেক্ষণের পর বার্লিন থেকে টোকিও ট্রান্সমিশনের চিঠিতে ব্যবহৃত নির্দিষ্ট মেটাডেটা টোকিও-থেকে-বার্লিন ব্যবহৃত মেটাডেটা থেকে বিচ্ছিন্ন সেট তৈরী করে, গ্লিসন অনুমান করেছিলেন যে সংশ্লিষ্ট আন-এনক্রিপ্টেড চিঠি সেটগুলো (এক দিকে) এ থেকে এম ছিল এবং এন থেকে জেড ছিল (অন্যটিতে), তারপরে উপন্যাসের পরিসংখ্যানগত পরীক্ষা তৈরি করেছিলেন যার মাধ্যমে তিনি এই অনুমানটিকে নিশ্চিত করেছেন। ১৯৪৪ সালের মধ্যে এই তৃতীয় নেটওয়ার্কটির ফলাফল ছিলো নিয়মিত ডিক্রিপশন। (এই কাজটিতে বিন্যাস গঠন এবং গ্রাফ আইসোমরফিজম সমস্যা সম্পর্কিত গভীরতর গণিতও জড়িত)।
এরপরে ওপি -২০-জি জাপানি নৌবাহিনীর "কোরাল" সাইফারের দিকে ফিরে গেল, এই আক্রমণটির মূল হাতিয়ার ছিল "গ্লিসন ক্রাচ", চেরনোফ বাউন্ড অন টেইল ডিস্ট্রিবিউশনের রূপ যা একধরনের স্বাধীন এলোমেলো চলকের যোগফল, তবে এক দশকের ধরে চেরনফ কাজের পূর্বাভাস দিতো।
যুদ্ধের শেষের দিকে তিনি ওপি -২০-জি-র কাজের ডকুমেন্টিং এবং নতুন ক্রিপ্টোগ্রাফারদের প্রশিক্ষণের জন্য সিস্টেম বিকাশের দিকে মনোনিবেশ করেছিলেন।
১৯৫০ সালে গ্লিসন কোরিয়ান যুদ্ধের সক্রিয় দায়িত্বে ফিরে আসেন এবং নেব্রাস্কা অ্যাভিনিউ কমপ্লেক্সে লেফটেন্যান্ট কমান্ডার হিসাবে দায়িত্ব পালন করেছিলেন (যা পরে বেশিরভাগ ডিএইচএস সাইবার সিকিউরিটি বিভাগে পরিণত হয়েছিল)। এই সময়ের তার ক্রিপ্টোগ্রাফিক কাজগুলো শ্রেণিবদ্ধ রয়েছে তবে জানা যায় যে তিনি গণিতবিদদের নিয়োগ করেছিলেন এবং তাদেরকে ক্রিপ্টানালাইসিস শিখিয়েছিলেন। তিনি জাতীয় সুরক্ষা সংস্থা এবং ইনস্টিটিউট ফর ডিফেন্স অ্যানালাইসিসের উপদেষ্টা বোর্ডগুলোতে দায়িত্ব পালন, নিযুক্ত এবং গুপ্তসংকেত বিশ্লেষণের বিষয়ে সামরিক বাহিনীকে পরামর্শ দিয়ে চলেছিলেন প্রায় জীবনের শেষ অবধি।
গণিত গবেষণা
গ্লিসন লাই গ্রুপ তত্ত্ব, কোয়ান্টাম বলবিজ্ঞান এবং সংযুক্তিবিদ্যা সহ গণিতের বিচিত্র বিস্তীর্ণ ক্ষেত্রে মৌলিক অবদান রেখেছিলেন। ফ্রিম্যান ডাইসনে র মতে গণিতবিদদের বিখ্যাত শ্রেণিবদ্ধকরণ পাখি বা ব্যাঙ হিসেবে হয়, গ্লিসন ছিলেন ব্যাঙ: তিনি দূরদর্শী গঠনের জন্য সেরা তত্ত্বের চেয়েও সমস্যা সমাধানকারী হিসাবে কাজ করেছিলেন।
হিলবার্টের পঞ্চম সমস্যা
১৯০০ সালে ডেভিড হিলবার্ট গণিত গবেষণার পরবর্তী শতাব্দীর কেন্দ্রীয় বলে মনে করে ২৩ টি সমস্যা দেখিয়েছিলেন। হিলবার্টের পঞ্চম সমস্যা টোপোলজিকাল স্পেসে তাদের ক্রিয়াকলাপ দ্বারা লাই গ্রুপ গুলোর বৈশিষ্ট্য সম্পর্কিত: তাদের টোপোলজি কী পরিমাণে তাদের জ্যামিতি নির্ধারণের জন্য পর্যাপ্ত তথ্য সরবরাহ করে?
হিলবার্টের পঞ্চম সমস্যার (গ্লিসন দ্বারা সমাধান করা) "সীমাবদ্ধ" সংস্করণটি আরও, বিশেষভাবে জিজ্ঞাসা করে, স্থানীয়ভাবে ইউক্লিডিয়ান টপোলজিকাল গ্রুপ টি একটি লাই গ্রুপ কিনা। এটি হলো, যদি কোনো গ্রুপ জি এর বহুসংখ্যক টপোলজি কাল কাঠামো থাকে, তবে কী সেই কাঠামোটিকে বাস্তব বিশ্লেষণকারী কাঠামো র মত শক্তিশালী করা যেতে পারে, যাতে জি এর কোনও প্রতিবেশী উপাদানের মধ্যে, গ্রুপ আইনটি এক-কেন্দ্রাভিমুখী পাওয়ার সিরিজ দ্বারা সংজ্ঞায়িত করা হয়, এবং তাই ওভারল্যাপিং প্রতিবেশী উপাদানগুলোর কি সামঞ্জস্যপূর্ণ পাওয়ার সিরিজের সংজ্ঞা রয়েছে? গ্লিসনের কাজ করার আগে, সমস্যাটির বিশেষ কেসগুলো অন্যান্যদের মধ্যে লুইটজেন এগবার্টাস জ্যান ব্রউউভার, জন ভন নিউম্যান, লেভ পন্ট্রিয়াগিন এবং গ্যারেট বিরখফ সমাধান করেছিলেন। পঞ্চম সমস্যার প্রতি গ্লিসনের আগ্রহ ১৯৪০ এর দশকের শেষের দিকে শুরু হয়েছিল, যা তিনি জর্জ ম্যাকির কাছ থেকে নেওয়া একটি কোর্সের মাধ্যমে শুরু হয়েছিল। ১৯৪৯ সালে তিনি লাই গ্রুপের বৈশিষ্ট্য "কোনও ছোট উপদল নেই" (অভিন্ন প্রতিবেশী উপাদানের অস্তিত্বের মধ্যে কোনও উপদলের উপস্থিতি নেই) একটি গবেষণাপত্র প্রকাশ করেন যা শেষ পর্যন্ত এর সমাধানের জন্য গুরুত্বপূর্ণ হবে। এই বিষয়ে তার ১৯৫২ সালের গবেষণাপত্র এবং ডেন মন্টগোমেরি এবং লিও জিপ্পিনে র একযোগে প্রকাশিত একটি গবেষণাপত্রের সাথে হিলবার্টের পঞ্চম সমস্যার সীমাবদ্ধ সংস্করণ সুনির্দিষ্টভাবে সমাধান করা হয়েছে, যা দেখায় যে স্থানীয়ভাবে ইউক্লিডিয়ান প্রতিটি গ্রুপই একটি লাই গ্রুপ। গ্লিসনের অবদান ছিল এটি প্রমাণ করার জন্য যখন জি এর কোনও ছোট উপদল সম্পর্কিত বৈশিষ্ট্য নেই; মন্টগোমেরি এবং জিপ্পিন স্থানীয়ভাবে ইউক্লিডিয়ান গ্রুপের প্রতিটি বৈশিষ্ট্য দেখিয়েছে। গ্লিসন যেভাবে গল্পটি বলেছেন, তার প্রমাণের মূল অন্তর্দৃষ্টিটি হলো একজাতীয় ক্রিয়াকলাপ গুলো প্রায় সর্বত্রই স্বতন্ত্র। সমাধানটি সন্ধান করার পরে, এটি লিখতে তিনি এক সপ্তাহের ছুটি নিয়েছিলেন এবং এটি মন্টগোমেরি এবং জিপ্পিনের গবেষণাপত্রের পাশাপাশি অ্যানালস অফ ম্যাথমেটিকসে মুদ্রিত হয়েছিল; আরও এক বছর পরে হিদেহিকো ইয়ামাবে অন্য একটি গবেষণাপত্রে গ্লিসনের প্রমাণ থেকে কিছু প্রযুক্তিগত শর্ত সরিয়ে নিয়েছিল। হিলবার্টের মূল গঠনের নিকটে হিলবার্টের পঞ্চম সমস্যার "বাধিত" সংস্করণ স্থানীয়ভাবে ইউক্লিডিয়ান গ্রুপ জি এবং অন্য একটি বহুগুণ এম উভয়কেই বিবেচনা করে, যার উপর জি ক্রমাগত ক্রিয়া চালাচ্ছে।
হিলবার্টের পঞ্চম সমস্যার "সীমাহীন" সংস্করণ হিলবার্টের মূল গঠনের কাছাকাছি, স্থানীয়ভাবে ইউক্লিডিয়ান গ্রুপ জি এবং অন্য একটি বহুগুণ এম উভয়কেই বিবেচনা করে, যার উপর জি ক্রমাগত ক্রিয়া চালাচ্ছে। হিলবার্ট জিজ্ঞাসা করেছিলেন, এই ক্ষেত্রে এম এবং জি এর ক্রিয়াকলাপকে সত্যিকারের বিশ্লেষণমূলক কাঠামো দেওয়া যেতে পারে কিনা। এটি দ্রুত অনুধাবন করা হয়েছিল যে উত্তরটি নেতিবাচক ছিল, যার পরে সীমাবদ্ধ সমস্যার দিকে মনোযোগ কেন্দ্রীভূত করা হয়। যাইহোক, জি এবং এম সম্পর্কে কিছু অতিরিক্ত স্পষ্ট অনুমানের সাথে, গ্রুপ ক্রিয়া সম্পর্কে বাস্তব বিশ্লেষক কাঠামোর অস্তিত্ব প্রমাণ করা এখনও সম্ভব হতে পারে। হিলবার্ট – স্মিথ অনুমান, এখনও অমীমাংসিত, এই মামলার বাকী অসুবিধাগুলো গুপ্ত।
কোয়ান্টাম বলবিজ্ঞান
বর্ন নিয়মে বলা হয়েছে যে কোয়ান্টাম সিস্টেমের একটি পর্যবেক্ষণযোগ্য বৈশিষ্ট্য হের্মিটিয়ান অপারেটর দ্বারা পৃথকযোগ্য হিলবার্ট স্পেসে সংজ্ঞায়িত করা হয়েছে, যে বৈশিষ্ট্যের একমাত্র পর্যবেক্ষণযোগ্য মান হলো অপারেটরের আইজেনভ্যালু, এবং সিস্টেমটিতে সম্ভাব্য পর্যবেক্ষণযোগ্য নির্দিষ্ট আইজেন মান হলো সংশ্লিষ্ট আইজেন ভেক্টরের সাথে স্টেট ভেক্টর (হিলবার্ট স্পেসের একটি বিন্দু) অঙ্কিত সরলরেখার মাধ্যমে প্রাপ্ত জটিল সংখ্যার পরম মানের বর্গক্ষেত্র। জর্জ ম্যাকি জিজ্ঞাসা করেছিলেন যে কোয়ান্টাম বলবিজ্ঞানের জন্য বর্নের নিয়ম নির্দিষ্ট ধরনের উপপাদ্যের ফলাফল প্রয়োজনীয় এবং আরও নির্দিষ্টভাবে হিলবার্ট স্পেসের অনুমানের জটিলতার প্রতিটি পরিমাপ একক চিহ্ন সহ ধনাত্মক অপারেটর দ্বারা সংজ্ঞায়িত করা যায় কিনা। যদিও রিচার্ড কাদিসন দ্বি-মাত্রিক হিলবার্ট স্পেসের জন্য এটি মিথ্যা প্রমাণ করেছেন, তবে গ্লিসনের উপপাদ্য টি (১৯৫৭ সালে প্রকাশিত) উচ্চ মাত্রার জন্য এটি সত্য বলে দেখায়।
গ্লিসনের উপপাদ্য কোয়ান্টাম বলবিদ্যার জন্য অস্তিত্বহীন নির্দিষ্ট ধরনের গোপন চলকের তত্ত্বকে বোঝায়,জন ভন নিউমানে র পূর্বের যুক্তিকে জোরদার করে। ভন নিউউম্যান দাবি করেছিলেন যে লুকানো চলকের তত্ত্বগুলো অসম্ভব, তবে (গ্র্যাটি হারম্যানের ইঙ্গিত অনুসারে) তার প্রতিপাদন এমন একটি ধারণা দেয় যে, কোয়ান্টাম সিস্টেমগুলো অপরিবর্তিত অপারেটরগুলোর অনুমানের জন্য একধরনের সংযোজন মেনে চলে যা সম্ভবত কোনও অগ্রাধিকার রাখে না। ১৯৬৬ সালে জন স্টুয়ার্ট বেল দেখিয়েছেন যে ভন নিউমানের যুক্তি থেকে এই অতিরিক্ত অনুমানকে অপসারণ করতে গ্লিসনের উপপাদ্যটি ব্যবহার করা যেতে পারে।
রামসে তত্ত্ব
র‌্যামসে নম্বর R(k,l) সবচেয়ে কম সংখ্যার r এটি কমপক্ষে r উল্লম্বগুলো সহ প্রতিটি গ্রাফের মধ্যে k-ভার্টেক্স চক্র বা একটি l-ভার্টেক্স স্বতন্ত্র সেট থাকে। রামসে সংখ্যার গণনা করার জন্য প্রচুর প্রচেষ্টা প্রয়োজন; যখন সর্বোচ্চ (k,l) ≥ ৩ কেবলমাত্র সসীমভাবে তাদের মধ্যে অনেকগুলো সুনির্দিষ্টভাবে পরিচিত হয় এবং r (৬,৬) এর একটি সঠিক গণনা ধরাছোঁয়ার বাইরে বলে বিশ্বাস করা হয়। ১৯৫৩ সালে,r (৩,৩) এর গণনা একটি প্রশ্ন হিসাবে পুতনম প্রতিযোগিতায় দেওয়া হয়েছিল; ১৯৫৫ সালে, এই সমস্যার দ্বারা অনুপ্রাণিত হয়ে, গ্লিসন এবং তার সহ-লেখক রবার্ট ই. গ্রিনউড তাদের প্রমাণ দিয়ে রামসে সংখ্যার গণনায় গুরুত্বপূর্ণ অগ্রগতি অর্জন করেছিলেন যে r (৩,৪) = ৯, r (৩,৫) = ১৪, এবং r (৪,৪) = ১৮। তারপর থেকে এর মধ্যে আরও পাঁচটি মান খুঁজে পাওয়া গেছে। ১৯৫৫ সালের একই গবেষণাপত্রে গ্রিনউড এবং গ্লিসন মাল্টিকালার র‌্যামসে নম্বর r (৩,৩,৩) গণনা করেছেন: সবচেয়ে ছোট সংখ্যা r এর মতো, যদি r শীর্ষে অবস্থিত একটি পূর্ণ গ্রাফে র প্রান্তটি তিনটি বর্ণের সাথে বর্ণিত হয়, তবে তা অবশ্যই ধারণ করবে একটি একরঙা ত্রিভুজ। তারা যেমন দেখিয়েছে, r (৩,৩,৩) = ১৭; এটি কেবলমাত্র বিরল বহু রঙের রামসে নম্বর যার সঠিক মান জানা গেছে। তাদের প্রমাণের অংশ হিসাবে, তারা একটি বীজগণিত নির্মাণ ব্যবহার করে দেখিয়েছিলেন যে একটি ১৬-প্রান্তের সম্পূর্ণ গ্রাফটি ১৬ টি শীর্ষ এবং ৪০ প্রান্ত সহ একটি ত্রিভুজ মুক্ত ৫-নিয়মিত গ্রাফের তিনটি বিচ্ছিন্ন অনুলিপিগুলোতে বিভক্ত করা যেতে পারে (কখনও কখনও গ্রীনউড – গ্লিসন গ্রাফ নামে পরিচিত)।
কোডিং তত্ত্ব
গ্লিসন কোডিং তত্ত্বের কয়েকটি অবদান প্রকাশ করেছিলেন, তবে সেগুলো প্রভাবশালী ছিল এবং বীজগণিত কোডিং তত্ত্বের মধ্যে "অনেকগুলো মূল ধারণা এবং প্রাথমিক ফলাফল" অন্তর্ভুক্ত করেছিল। ১৯৫০ এবং ১৯৬০ এর দশকে, তিনি বিমান বাহিনী ক্যামব্রিজ গবেষণা ল্যাবরেটরিতে ভেরা প্লেস এবং অন্যদের সাথে কোডিং তত্ত্ব সম্পর্কিত মাসিক সভায় অংশ নিয়েছিলেন। প্লেস, যিনি এর আগে বিমূর্ত বীজগণিতে কাজ করেছিলেন কিন্তু এই সময়ের মধ্যে কোডিং তত্ত্বের ক্ষেত্রে বিশ্বের শীর্ষস্থানীয় বিশেষজ্ঞ হয়েছিলেন, তিনি লিখেছেন যে "এগুলো ছিল মাসিক সভা যার জন্য আমি থাকতাম।" তিনি প্রায়শই তার গাণিতিক সমস্যাগুলো গ্লিসনের কাছে তুলে ধরেন এবং প্রায়শই একটি দ্রুত এবং অন্তর্দৃষ্টিপূর্ণ প্রতিক্রিয়া পেয়েছিলেন।
গ্লিসন – প্রেঞ্জ উপপাদ্য টির নাম এএফসিআরএল গবেষক ইউজিন প্রেঞ্জে র সাথে গ্লিসনের কাজের নাম অনুসারে করা হয়েছে; এটি প্রথমত ১৯৬৪ এএফসিআরএল গবেষণা প্রতিবেদনে এইচ. এফ. ম্যাটসন জুনিয়র এবং ই. এফ. আসমাস জুনিয়র দ্বারা প্রকাশিত হয়েছিল, এটি n অর্ডারের চতুষ্কোণ কোডের অবশিষ্টাংশ বিষয়ে, একটি একক প্যারিটি চেক বিট যুক্ত করে প্রসারিত করা হয়। এই "উল্লেখযোগ্য উপপাদ্য" দেখায় যে এই কোডটি অত্যন্ত প্রতিসাম্যযুক্ত, প্রজেক্টিভ রৈখিক গ্রুপ পিএসএল২ (n) এর প্রতিসমগুলোর একটি উপদল হিসাবে রয়েছে।
গ্লিসন হলো গ্লিসন বহুপদগুলোর নামও, বহুপদগুলোর একটি প্রক্রিয়া যা রৈখিক কোডে র ওজন গণক তৈরি করে। এই বহুপদগুলো স্ব-দ্বৈত কোড গুলোর জন্য একটি বিশেষ সরল রূপ নিয়েছে: এই ক্ষেত্রে তাদের মধ্যে মাত্র দুটি রয়েছে দুটি দ্বিবৈচিত্র বহুপদ x২ + y২ এবং x৮ + ১৪x২y২ + y৮। গ্লিসনের ছাত্র জেসি ম্যাকউইলিয়ামস এই ক্ষেত্রে গ্লিসনের কাজ চালিয়ে গেছেন, কোডের ওজন গণনার এবং তাদের দ্বৈতগুলোর মধ্যে একটি সম্পর্ক প্রমাণ করে, যা ম্যাকউইলিয়ামস চিহ্ন হিসাবে পরিচিতি পেয়েছে।
অন্যান্য ক্ষেত্রসমূহ
তিনি শুধু গবেষণা প্রকাশের উপরে ছিলেন না পাশাপাশি, তিনি আরও প্রাথমিক গণিতে যেমন, যেমন বহুপদগুলোর ডেরিভিশন যা কম্পাস, সরলপ্রান্ত এবং একটি কোণ ট্রাইসেক্টর দিয়ে তৈরী করা যেতে পারে।
পুরস্কার ও সম্মাননা
১৯৮১ এবং ১৯৮২ সালে তিনি আমেরিকান গণিত সোসাইটির সভাপতি ছিলেন এবং বিভিন্ন সময়ে গণিতের হার্ভার্ড বিভাগের সভাপতিত্ব সহ পেশাদার এবং বিদ্বান সংস্থাগুলোতে বিভিন্ন পদে অধিষ্ঠিত ছিলেন। ১৯৮৬ সালে তিনি ক্যালিফোর্নিয়ার বার্কলে তে গণিতবিদদের আন্তর্জাতিক কংগ্রেসে র আয়োজক কমিটির সভাপতিত্ব করেছিলেন এবং কংগ্রেসের সভাপতি ছিলেন।
অ্যান্ডি গ্লিসনের ক্যারিয়ার সম্পর্কে চিন্তাভাবনা ও প্রশংসা করার ক্ষেত্রে, আপনার প্রাকৃতিক রেফারেন্সটি একজন গণিতবিদের সম্পূর্ণ পেশা: পরিকল্পনা এবং পাঠদানের কোর্স, সর্বস্তরে শিক্ষার বিষয়ে পরামর্শ দেওয়া, গবেষণা করা, গণিত ব্যবহারকারীদের জন্য পরামর্শ, পেশার নেতা হিসাবে কাজ করা, গাণিতিক প্রতিভা চর্চা করা এবং নিজের প্রতিষ্ঠানের সেবা দেওয়া। অ্যান্ডি গ্লিসন হলেন বিরল ব্যক্তি যিনি এই সমস্ত কাজ দুর্দান্তভাবে করেছেন। }}
তার মৃত্যুর পরে আমেরিকান ম্যাথমেটিকাল সোসাইটির বিজ্ঞপ্তিতে একটি ৩২-পৃষ্ঠার প্রবন্ধের সংকলন "" [এই] বিশিষ্ট আমেরিকান গণিতজ্ঞের জীবন এবং কাজ "স্মরণ করে তাকে ডেকেছিলো "বিংশ শতাব্দীর গণিতের অন্যতম শান্ত দানব, সমান সেবা, শিক্ষকতা এবং ছাত্রবৃত্তির জন্য নিবেদিত প্রাণ মহীয়ান অধ্যাপক। "
জেনির বড় মসজিদ
জেনির বড় মসজিদ (Grande mosquée de Djenné, الجامع الكبير في جينيه) একটি সুবিশাল ঐতিহ্যবাহী মাটির স্থাপনা যাকে সমসাময়িক স্থপতিরা সুদানো-সাহেলীয় স্থাপত্যের একটি অনুপম নিদর্শন হিসেবে বিবেচনা করছেন। আফ্রিকান দেশ মালির জেনি শহরে এর অবস্থান। বানি নদীর তীরবর্তী বন্যাপ্রবন সমতল ভূমিতে এটি দাড়িয়ে আছে। ১৩শ শতাব্দিতে এই যায়গায় প্রথম মসজিদ তৈরী হলেও বর্তমানে যে কাঠামো দেখা যায় তা আসলে ১৯০৭ সাল থেকে চলমান। জেনির শহরের কেন্দ্র হবার পাশাপাশি এই মাটির মসজিদ সমগ্র আফিকার জন্যই অন্যতম জনপ্রিয় ল্যান্ডমার্ক। ইউনেস্কো ১৯৮৮ সালে এটিকে জেনির পুরাতন শহর সহকারে বিশ্ব ঐতিহ্য হিসেবে ঘোষণা করে।
ইতিহাস
প্রথম মসজিদ
জেনিতে প্রথম মসজিদ নির্মাণের তারিখ অজানা। তবে ধারণা করা হয় সময়টা ১২০০ সাল থেকে ১৩০০ সালের মধ্যে হবে।. আবদ আল সাদী তার ইতিহাস গ্রন্থ তারিখ আর সুদানে স্থানীয় অধিবাসীদের ভাষ্যে মসজিদের প্রাথমিক ইতিহাস উল্লেখ করেন। সেখানে বলা হয় জেনির শাসক কানবুরু ইসলাম গ্রহণ করেন এবং তার নিজ বাসভবন ত্যাগ করে সেটাকে মসজিদে রুপান্তর করেন। নিজের থাকার জন্য তিনি মসজিদের পূর্ব পাশে আরেকটি প্রাসাদ নির্মাণের করেন। মসজিদের চতুরদিকের দেয়ালও তিনি নির্মাণ করেন তবে পরবর্তী উত্তরাধিকারীরা মসজিদের দুটো মিনার সংযোজন করেন। ফরাসী পর্যটক রেনে ক্যালি ১৮২৮ সালে জেনি মসজিদ পরিদর্শন করে লেখেন “জেনিতে একটি মাটির তৈরী মসজিদ আছে যা দুটো অনুচ্চ মিনারে ঘেরা। যদিও অনেক বড় তবে অমসৃন ভাবে নির্মিত। হাজারো চড়ুই সেখানে বাসা বেধেছে। একটা অসহ্য দূর্গন্ধ ছড়িয়ে আছে আর সে কারণে সাধারনত মসজিদের বাহিরে ছোট উঠোনেই সবাই নামাজ পড়ে থাকে।"
সেকু আমাদুর মসজিদ
রেনে ক্যালির ভ্রমণের দশ বছর আগে ফুলানী গোত্রের নেতা সেকু আমাদু তার অভিযান শুরু করেন এবং শহরটি অধিকার করেন। তিনি মসজিদটি সংস্কার না করে ফেলে রাখেন। এই ভগ্ন মসজিদের বর্ণনাই সম্ভবত রেনে ক্যালিলি তার লেখায় দিয়েছেন। সেকু আমাদু আশেপাশের আরো কিছু ছোট ছোট মসজিদ বন্ধ করে দিয়ে একটি নতুন কেন্দ্রীয় মসজিদ নির্মাণ করেন।.পুরাতন মসজিদের অবস্থান থেকে একটু পূর্বে এই মসজিদটি নির্মাণ করা হয়। ১৮৩৪ থেকে ১৮৩৬ সালের মধ্যে নির্মিত নতুন মসজিদটি বড় হলেও এতে কোন মিনার বা অলংকরন ছিলোনা।
লুইস আর্কিনার্ড (Louis Archinard) এর নেতৃত্বে ফরাসী বাহিনী ১৮৯৩ সালের এপ্রিলে জেনি শহর দখল করে। তার পরপরই ফরাসী সাংবাদিক ফেলিক্স দুবো (Félix Dubois') শহরটি ভ্রমণ করেন এবং আদি মসজিদের ভগ্নাবশেষের বিবরন দেন। তার পরিদর্শনের সময় ভগ্ন মসজিদের অভ্যন্তরভাগ একটি সমাধি হিসেবে ব্যবহৃত হচ্ছিলো। ১৮৯৭ সালে তার বই দ্য মিস্ট্রিয়াস টিম্বুকটুতে (Timbuktu the mysterious), মসজিদটি ধ্বংসের আগে এর অবয়ব কেমন ছিলো তার অনুমান ভিত্তিক কিছু ধারণা নকশা সংযোজন করেন।
বর্তমান মসজিদ
১৯০৬ সালে ফরাসী প্রশাসন জেনি মসজিদকে এর প্রথম অবস্থানে পুন:নির্মাণের সিদ্ধান্ত নেয় এবং সেকু আমাদুর মসজিদের যায়গায় ধর্মীয় বিদ্যালয় স্থাপন করে। ১৯০৭ সালে মসজিদের পুন:নির্মাণ  সম্পন্ন হয়। জেনির রাজমিস্ত্রি সংঘের প্রধান ইসমাইলা ত্রাউরিকে নির্দেশ দেয়া হয় দ্রুত কাজ শেষ করার জন্য। সেই সময়ের তোলা একটি ছবি থেকে বোঝা যায় যে অন্তত কিছু বহি:দেয়ালকে এর আদি অবস্থানে বসানোর চেস্টা করা হয়েছে যদিও ভেতরের পিলারগুলির  অবস্থান আগের মতো ছিলো কিনা বোঝা যায়নি।
নতুন স্থাপনার ক্বিবলার দেয়ালে তিনটি বড় মিনারকে প্রতিসম অবস্থানে বসানো হয়। মসজিদের নতুন চেহারা কিছুটা ফরাসী ধাচের হয়েছে বলে বিতর্কও তৈরী হয়।. ফেলিক্স দুবো (Félix Dubois') ১৯১০ সালে পুনরায় জেনি গমন করেন এবং নতুন চেহারার মসজিদ দেখে স্তম্ভিত হন। তিনি বিশ্বাস করতেন যে এই অনাকাংখিত পরিবর্তনের দায়টা ফরাসী কর্তৃপক্ষের উপরই বর্তায়। নতুন ভবনের দেয়ালে যে সূচালো কোন (cone) সংযোজন করা হয়েছে তা বারোক মন্দিরে স্রস্টার উদ্দেশ্যে নিবেদনের চিহ্ন প্রকাশ করে। তবে ভিন্নমত পোষন করেন জেন লুইস বার্গিও (Jean-Louis Bourgeois)। তার মতে কিছু অভ্যন্তরীন খিলান ছাড়া বাকী স্থাপনায় দৃশ্যত কোন ফরাসী প্রভাব নেই। এমনকি এ খিলানগুলোও প্রকৃতপক্ষে আফ্রিকান স্থাপত্য দ্বারা প্রভাবিত।
ফরাসী নৃ-তত্ববিদ মাইকেল লেইরি (Michel Leiris), ১৯৩১ সালে মালি ভ্রমণ করে বলেন নতুন যে মসজিদ হয়েছে তা দেখেই বোঝা যায় যে এটা ইউরোপিয়ানদের কাজ। তিনি আরো বলেন স্থানীয় জনগণ এত বিরক্ত যে এর পরিচ্ছন্নতা কাজে তাদের আগ্রহ নস্ট হয়ে গেছে। প্রয়োজনে শাস্তির ভয় দেখিয়ে কাজ করাতে হচ্ছে।
মসজিদের পূর্ব দেয়ালের সামনের খোলা চত্বরে দুটো সমাধি আছে। দক্ষিণের বড় সমাধি ১৮ শতাব্দীর বিখ্যাত ইমাম আমানি ইসমাইলিয়ার। ফরাসী উপনিবেশিক শাসনামলে মসজিদের পূর্ব পাশে একটি পুকুর ছিলো যেটিকে পরে ভরাট করে মাঠ সম্প্রসারণ করা হয়। এখানে এখন সাপ্তাহিক বাজার অনুষ্ঠিত হয়।
১৯৯৬ সালে ভোগ ম্যাগাজিন মসজিদের অভ্যন্তরে ফ্যাশন শো এর শ্যুটিং করে। তবে ম্যাগাজিনে প্রকাশিত মডেলদের সংক্ষিপ্ত পোষাকের ছবিতে স্থানীয় জনসাধারনের মধ্যে তীব্র প্রতিক্রিয়া হয়। এ ঘটনার সূত্র ধরে মসজিদে অমুসলিমদের প্রবেশাধিকার সংকুচিত হয়ে পড়ে। . ২০০৫ সালে সাহারা সিনেমায় এই মসজিদ প্রদর্শিত হয়।
ডিজাইন
জেনির বড় মসজিদের দেয়াল রোদে শুকানো মাটির ইটের তৈরী। বালু এবং মাটির সংমিশ্রনে তৈরী মশলাকে আস্তর দিয়ে ঢেকে দেয়া হয় ফলে মসৃন এবং নান্দনিক ভাব ফুটে ওঠে। মাটির দেয়াল শক্তিশালী করতে আফ্রিকান পাম গাছের কাঠামো ব্যবহার করা হয় যা তোরণ নামে পরিচিত। কাঠিগুলোর অংশবিশেষ দেয়াল থেকে বাইরের দিকে বের হয়ে থাকে। বাৎসরিক সংস্কার কাজের সময়েে এই কাঠিগুলোকে স্ক্যাফোল্ডিং হিসেবে ব্যবহার করা যায়। সিরামিকের অর্ধাকৃতির পাইপ ছাদ থেকে বের করা যাতে বৃস্টির পানির ধারা দেয়াল থেকে দূরে থাকে।
মসজিদটি একটি ভিত্তির উপর অবস্থিত যার মাপ হচ্ছে । বাজার এলাকার ভূমিতল থেকে উচু ভিত্তির কারণে বন্যার হাত থেকে সুরক্ষা পাওয়া সহজ হয়েছে। ছয়টি সিড়ি দিয়ে এই ভিত্তির উপরে ওঠা যায়। প্রধান প্রবেশ দরজা হচ্ছে মসজিদের উত্তর পাশে। মসজিদের বাহিরের দেয়াল পুরোপুরি সমকোনে নেই বলে নকশা অনেকটা ট্রাপিজিয়াম ধাচের মনে হবে।
মসদিজের নামাজ ঘর পূর্বে অর্থাৎ কিবলা মক্কা নগরের দিকে ফেরানো। পূর্ব পাশে শহরের বাজার এলাকা তাই আড়ালে পড়ে গিয়েছে। তিনটি বড় বাক্স আকৃতির টা্ওয়ার বা মিনারের দ্বারা ক্বিবলাকে দেয়াল থেকে আলাদাভাবে চিহ্নিত করা হয়েছে। মাঝের মিনার ১৬মিটার উচু। প্রত্যেকটি মিনারেরে একদম উপরে কোনাকৃতির পিনাকল। পূর্ব দেয়াল প্রায় ১ মিটার চওঢ়া এবং বাট্রেসের সাহায্যে মজবুত করা। এগুলোর উপরেও পিনাকল আছে। দেয়ালের কোনাগুলোও তোরন ও পিনাকল সমৃদ্ধ আয়তাকার বাট্রেস দ্বারা সাজানো।
মুল নামাজ ঘরের মাপ হচ্ছে, মসজিদের সামনের অর্ধেক পরিসর এই ঘর। পাম গাছের কাঠির সমন্বয়ে তৈরী মাটির ছাদকে ধরে রাখার জন্য উত্তর দক্ষিণে প্রলম্বিত নয়টি অভ্যন্তরীন দেয়াল আছে যার মধ্যে সারি সারি কেন্দ্রমুখী খিলানের অবস্থান। খিলানের নিচের অংশ পিলারে পরিনত হয়েছে আবার উপরিভাগ একদম ছাদের সাথে গিয়ে মিশেছে যেন ছাদের ওজন নিতে পারে। এভাবে ভিতরে ৯০টি পিলারের সমাবেশ ঘটেছে। এত সংখ্যক পিলারের কারণে ভিতরের পরিসরের দৃশ্যমানতা কিছুটা ক্ষুণ্ণ হয়েছে। উত্তর এবং দক্ষিণ দেয়ালে অনিয়মিত এবং ছোট আকারের জানালার কারণে ভিতর পরিসরে খুব বেশি আলোর প্রবেশ সম্ভব হয়না। মসজিদের মেঝে এখনো বালূ মাটির রয়ে গেছে।
নামাজ ঘরের তিনটি মিনারই মেহরাব সমৃদ্ধ। এদের মধ্যে কেন্দ্রীয় অবস্থানে থাকা মেহরাবে ইমাম নামাজের জন্য দাড়ান। মেহরাবের ছাদের একটি সরু ফাঁকা দিয়ে মেহরাবের মিনারের উপর তলায় একটি ছোট রুমের সাথে সংযোগ তৈরী করা হয়। কেন্দ্রীয় মেহরাবের ডানপাশের অপেক্ষাকৃত ছোট মিনারে মিম্বর অবস্থিত যেখানে দাড়িয়েে ইমাম শুক্রবারের খুতবা দেন।
ক্বিবলা দেয়ালে থাকা মিনারগুলোতে কোন সিড়ি নেই। অন্য দিকে থাকা দুটো মিনারের ভিতর দিয়ে সিড়ি উঠে গিয়েছে ছাদে। এদের মধ্যে একটি নামাজ ঘরের দক্ষিণ-পশ্চিম কর্নারে এবং অপরটি উত্তর পাশে প্রবেশ দরজার পাশে অবস্থিত। দ্বিতীয় সিড়ি সরাসরি বাইরে থেকে ব্যবহার করা যায়। বায়ু নিস্কাশনের জন্য ছাদে ছোট ছোট কিছু ছিদ্র আছে যা মাটির হাড়ি দ্বারা ঢেকে রাখা হয় এবং যখন সরিয়ে দেয়া হয় তখন গরম বাতাস বের করে ভিতরের পরিসরকে আরামদায়ক করে তোলে। নামাজ ঘরের পশ্চিমে অন্ত:স্থ উঠোনের দৈর্ঘ ২০ মিটা এবং প্রস্থ ৪৬ মিটার। তিন দিক ঘেরা গ্যালারির দেয়ালে খিলান সমৃদ্ধ জানালা। পশ্চিমের গ্যালারী মহিলাদের জন্য সংরক্ষিত।
যদিও এটি নিয়মিত সংস্কার করা হয় তবু সেই ১৯০৭ সালে তৈরী হওয়া বহি:দেয়ালে খুব সামান্যই পরিবর্তন এসেছে শুধুমাত্র মেহরাব সংযোজন ছাড়া। মুল মসজিদে মেহরাব বলতে দেয়াল থেকে একটু বাড়তি অংশ ছিলো। এটা দেখতে অনেকটা উত্তর দেয়ালে প্রধান গেটের খিলানের মতো মনে হতো। তোরণও ছিলো খুব অল্প যাতে কর্নার বার্টেস ছিলোনা। ফলিক্স ডুবোর প্রকাশিত ছবিতেও দেখা যায় ১৯৯০ সালের দিকে দেয়ালে দুটো অতিরিক্ত তোরণ সারি যোগ করা হয়।
সাংস্কৃতিক প্রভাব
জেনির বড় মসজিদের রক্ষনাবেক্ষন কাজে পুরো জনপদ সক্রিয় ভূমিকা পালন করে। প্রতি বছরে একবার একটি ভিন্নধর্মী উৎসবের আয়োজন করা হয়ে থাকে। এইদিনে গান, খাওয়া দাওয়া, ইত্যাদিরও আয়োজন থাকে তবে মুল লক্ষ হচ্ছে বিগত বছরের তাপমাত্রা, আদ্রতার হ্রাসবৃদ্ধি, এবং বৃস্টি ও প্রাকৃতিক কারণে যে স্বাভাবিক ক্ষয় বা ফাটল হয়েছে সেটাকে মেরামত করা। কাজের শুরুতে প্রথমে আস্তর তৈরী করা হয়। কয়েকদিন সময় লাগে এটা ব্যবহার উপযোগী হতে। এরপরে পর্যায়ক্রমে অল্প অল্প করে দেয়ালের গায়ে লাগাতে হয়। সাধারনত যুবক শ্রেণীর কাধে এই দ্বায়িত্ব চাপে। মসজিদের দেয়ালে বের হয়ে থাকা কাঠিতে চড়ে এই কাজ সম্পন্ন হয়।
যারা নিচে থাকে তাদের কাজ হচ্ছে এই মসলা আস্তর বহন করে প্রথম লোকদের কাছে পৌছে দেয়া। কাজটাকে আনন্দমুখর করার জন্য দৌড় প্রতিযোগিতা আয়োজন করা হয় যেন কে কার আগে মসলা আস্তর নিয়ে মসজিদের কাছে পৌছাতে পারে। মহিলা এবং শিশুরা পানি বহন করে। মসজিদ পরিচালনার সাথে যুক্ত দ্বায়িত্বশীলরা সার্বিক নির্দেশনা প্রদান করেন। বয়স্ক শ্রেনীর মানুষ যারা একসময় এ কাজে অংশ গ্রহণ করতো তারাও উপস্থিত থাকে এই উৎসবমুখর কাজের দর্শক হয়ে।
১৯৩০ সালে দক্ষিণ ফ্রান্সের ফ্রেজুস (Fréjus) শহরে জেনি মসজিদের একটি বাস্তব প্রতিলিপি তৈরী হয়। Mosquée Missiri,সিমেন্ট দিয়ে তৈরী করে লাল রংয়ের আস্তর করে মুল মসজিদের সাথে সাদৃশ্য আনা হয়। ধারণা করা হয় শীতকালীন মহড়া উপলক্ষে যেসব পশ্চিম আফ্রিকান উপনিবেশিক সৈন্যকে এখানে অবস্থান করতে হতো তাদের নামাজের যায়গা হিসেবে এটি তৈরী করা হয়।
মধ্যযুগে মুল মসজিদটি পরিচালিত হতো তখনকার সময়ের আফ্রিকার খুব গুরুত্বপূর্ণ ইসলামিক শিক্ষাকেন্দ্র কর্তৃক। সহস্রাধিক ছাত্রছাত্রী কোরআন অধ্যয়নের জন্য জেনির মাদ্রাসায় আসতো। ইউনেস্কো ১৯৮৮ সালে জেনির বড় মসজিদ সহ পুরো জেনি শহরকে বিশ্ব ঐতিহ্য হিসেবে ঘোষণা করে। জেনিতে আরো কিছু পুরাতন ঐতিহ্যবাহী মসজিদ আছে তবে বড় মসজিদই জেনি শহরের এবং সমগ্র মালির জন্য পরিচয়বাহী।
২০০৬ সালের ২০ জানুয়ারি একদল অচেনা মানুষদের পবিত্র মসজিদের ছাদে দেখে শহরের স্থানীয়দের মধ্যে উত্তেজনা শুরু হয়। এই দলটি প্রকৃতপক্ষে আগা খান কালচারাল একাডেমির অর্থায়নে মসজিদের সংস্কার কাজের অংশ হিসেবে ছাদ পরিদর্শন করছিলো । অবস্থার প্রেক্ষিতে তারা দ্রুত নেমে যান। কিন্তু এই সুযোগে আমেরিকান দূতাবাস কর্তৃক উপহার দেয়া মসজিদের পাখাগুলোে একদল দুস্কৃতিকারী খুলে নিয়ে শহরে পালিয়ে যায়। উত্তেজিত জনগণ সাংস্কৃতিক দলকে সামনে পেয়ে তাদেরকে দোষী মনে করে। তারা সাংস্কৃতিক মিশন ও শহরের মেয়রের বাসভবনে হামলা করে এবং মসজিদের ইমাম ও তার ভাইয়ের চারটি গাড়ি ভাংচুর করে। স্থানীয় পুলিশ এসে শক্তি প্রয়োগ করে পরিস্থিতি নিয়ন্ত্রণে নেয় ততক্ষনে একজন মারা যায়।
২০০৯ সালের ৫ নভেম্বর বৃহস্পতিবার কিবলা দেয়ালের দক্ষিণ মিনারের উপরের অংশ দিনব্যাপী ৭৫ মিঃমিঃ (৩ ইঞ্চি) প্রবল বৃস্টির কারণে ভেঙে পড়ে। আগা খান ট্রাস্ট ফর কালচার টাওয়ারের পুন:নির্মাণের জন্য সহায়তা প্রদান করে।
মালির জাতীয় প্রতীকে জেনি মসজিদ স্থান পেয়েছে।
ভৈরব উপজেলা
ভৈরব উপজেলা বাংলাদেশের ঢাকা বিভাগের অন্তর্গত কিশোরগঞ্জ জেলার অবস্থিত একটি উপজেলা। এ উপজেলার মূল শহরাঞ্চল এবং প্রশাসনিক কেন্দ্র হল ভৈরব বাজার। ভৈরব শহরে প্রায় ২০০ কোটি টাকার বাণিজ্য রয়েছে
অবস্থান ও আয়তন
এটি ঢাকা-সিলেট মহাসড়ক এবং ঢাকা-ময়মনসিংহ মহাসড়কের পাশে মেঘনা নদীর তীরে অবস্থিত একটি বাণিজ্যিক শহর। ভৈরব উপজেলার উত্তরে বাজিতপুর উপজেলা, দক্ষিণে নরসিংদী জেলার রায়পুরা উপজেলা ও ব্রাহ্মণবাড়িয়া জেলার ব্রাহ্মণবাড়িয়া সদর উপজেলা, পূর্বে ব্রাহ্মণবাড়িয়া জেলার সরাইল উপজেলা, পশ্চিমে কুলিয়ারচর উপজেলা ও নরসিংদী জেলার রায়পুরা উপজেলা।
প্রশাসনিক এলাকা
ভৈরবে থানা হিসেবে ঘোষিত হয় ১৯০৬ সালে। পরে এ থানাকে বর্তমানের ভৈরব উপজেলায় উন্নীত করা হয় ১৯৮৩ সালে। এ উপজেলায় ১টি পৌরসভা, ৭টি ইউনিয়ন, ৩২টি মৌজা ও ৮৪টি গ্রাম রয়েছে।
ইতিহাস
আঠারো শতকের রেনেলের মানচিত্রে ভৈরবের কোন অস্তিত্ব ছিল না। মেঘনা ও ব্রহ্মপুত্র নদের পলিবিধৌত বদ্বীপ এককালে উলুকানদি নামে পরিচিত ছিল। মুক্তাগাছার জমিদার ভৈরব রায় তার জমিদারী সম্প্রসারণের অংশ হিসেবে নতুন জেগে উঠা এই এলাকায় মানব বসতি গড়ে তোলেন। পরবর্তীতে জমিদারের নামানুসারেই এই অঞ্চলের নামকরণ করা হয় ভৈরব বাজার। আবার এই রকম মতও আছে যে ভৈরব মানে ভয়ংকর সেই জন্য এই নামকরণ করা হয়েছে। হিন্দু জমিদার ভৈরবের বিভিন্ন অংশের নাম হিন্দু সংস্কৃতির ধারায় রেখে দেন। ভৈরবপুর,শম্ভূপুর, জগন্নাথপুর, চণ্ডিবের, শিবপুর, কালীপুর,কালিকাপ্রসাদ, ইত্যাদি পাড়া/মহল্লার নামে হিন্দু সংস্কারের প্রভাব সুস্পষ্ট। ভৈরবের আদি নাম ছিল উলুকান্দি।
১৯৭১ সালে মুক্তিযোদ্ধের সময় তৎকালীন ভৈরব বাজারে পাক বাহিনী ঘাঁটি গড়ে তুলে। যুদ্ধের শেষ সময়ের দিকে তারা ভৈরব রেলওয়ে সেতু বোমা মেরে ভেঙ্গে ফেলে। প্রথম মুসলমান ব্যবসায়ী হিসেবে যিনি ভৈরব রায়ের জমিদারীতে আসেন তিনি হলেন হাজী শেখ নূর মোহাম্মদ মিয়া। তিনি একজন তীক্ষ্ম বুদ্ধিসম্পন্ন ও সফল ব্যবসায়ী হিসেবে অচিরেই ভৈরবে তার আধিপত্য বিস্তার করেন। তিনি একজন ধনাঢ্য ব্যবসায়ী ছিলেন এবং সেই ব্রিটিশ আমলে তিনি হাতিতে করে চলাফেরা করতেন। জমিদার ভৈরব রায় তার জমিদারী সুপরিচালনা করার জন্য ভৈরব বাজারে রাজকাচারী ভবন প্রতিষ্ঠা করেন। যা এখন উপজেলা ভূমি অফিস হিসেবে ব্যবহৃত হচ্ছে।
১৯৫৬ সালে ভৈরব পৌরসভা গঠিত হয়। এর আয়তন ১৫.৩১ বর্গ কি.মি. পৌরসভার নাগরিক: ১,৩০,৩৭৪; পুরুষ: ৫১.৯২%, মহিলা ৪৮.০৮%। জনসংখ্যার ঘনত্ব প্রতি বর্গ কি.মি.-এ ২,৩১০ জন। শিক্ষার হার ৫৩.৭৫%। বৃহত্তর ময়মনসিংহ জেলার কিশোরগঞ্জ মহকুমার অধীনে ১৯০৬ সালে ১৫ জুন ভৈরব থানা ঘোষিত হয়। ১৯৮৩ সালে ১৫ এপ্রিল এ থানাকে উপজেলায় রূপান্তর করা হয়।
ব্রিটিশ আমল থেকে ভৈরব ব্যবসাকেন্দ্র হিসেবে সুপরিচিত। ভৈরবকে তাই অনেক সময় ভৈরব বাজার বলেও অভিহিত করা হয়।
ভৈরব রায় বিটঘর এর জমিদার ছিলেন।
জনসংখ্যার উপাত্ত
২০০১ সালের আদমশুমারি অনুসারে ভৈরবের মোট জনসংখ্যা ২,৪৬,৮২০ জন। পুরুষের সংখ্যা ১,২৭,৬২০ জন। আর নারীর সংখ্যা ১,১৯,২০০। পুরুষের অনুপাত মোট জনসংখ্যার ৫১% আর নারীর অনুপাত ৪৯%। সর্বমোট গৃহের সংখ্যা গ্রামে ২৮,৯৪২ টি এবং শহরে ১৭,৬৯২ টি। সর্বমোট জমির পরিমাণ ৩০,০৮০ একর। চাষযোগ্য জমির পরিমাণ ১৭,৬১৬ একর। সেচের আওতায় অন্তর্ভুক্ত জমির পরিমাণ ২০,৩০২ একর।
শিক্ষা
বাংলাদেশ পরিসংখ্যান ব্যুরোর ২০০৭ সালের রিপোর্ট অনুযায়ী ভৈরব উপজেলায় আলিয়া মাদ্রাসা আছে ৩ টি, জুনিয়র হাই স্কুল ২ টি, কওমী (ফুরকানিয়া) মাদ্রাসা ২৬১ টি, কলেজ আছে ৬ টি, ভোকেশনাল ইন্সটিটিউট ১ টি, দৃষ্টি-প্রতিবন্ধীদের জন্য বিশেষ স্কুল আছে ১ টি, প্রাইমারি স্কুল আছে ৯২ টি, কিন্ডার গার্ডেন আছে ২৬ টি এবং শিক্ষক প্রশিক্ষণ কেন্দ্র আছে ১ টি।
অর্থনীতি
বন্দরনগরী ভৈরবের বেশিরভাগ মানুষ ব্যবসায়ী। বাংলাদেশ পরিসংখ্যান ব্যুরোর ২০০৭ সালের রিপোর্ট অনুযায়ী ভৈরবে মোট ২০ একর জায়গায় গমের চাষ হয়ে ৬ মেট্রিক টন গম উৎপন্ন হয়। ১৪,২১৯ একর জায়গায় ধান চাষ হলে ২১,৪৭৮ মেট্রিক টন ধান উৎপন্ন হয়। ১,৬৬৬,০০০,০০০ টি ডিম উৎপন্ন হয়। ৩ মেট্রিক টন করে দুধ ও মিষ্টি উৎপন্ন হয়। এছাড়াও ভৈরবে ১,৪৮৪ একর জায়গায় পাট চাষ হয় যেখানে ১,০৮৫ মেট্রিক টন পাট উৎপন্ন হয়। ভাটি এলাকার অন্তর্ভুক্ত হওয়ায় কিছু অংশ মৎস্য আহরণের সাথে জড়িত। এখানকার প্রধান ফসল ধান। এছাড়া এখানে প্রচুর পরিমানে শীতকালীন সবজি উৎপন্ন্য হয়। এখানকার প্রধান অর্থকরি ফসল পাট।
দেশের কয়েকটি পাইকারি কয়লা বিক্রয়কেন্দ্রের মধ্যে ভৈরব একটি। ভারতের মেঘালয় থেকে সুনামগঞ্জের তাহেরপুরের টেকেরঘাট হয়ে নদীপথে ভৈরবে কয়লা আমদানি করা হয়। ইটভাটা ও রড তৈরির কারখানায় ভৈরব থেকে প্রতি মৌসুমে গড়ে প্রতিদিন তিন হাজার টন কয়লা যায়।
জুতা উৎপাদনের ক্ষেত্রে পুরান ঢাকার পরই ভৈরবের অবস্থান। বর্তমানে ভৈরব পৌর এলাকা ও উপজেলার সাতটি ইউনিয়নের কমপক্ষে ২০টি গ্রামে গড়ে উঠেছে ছোট-বড় মিলিয়ে সাত হাজারেরও বেশি জুতা তৈরির কারখানা। দুই থেকে আড়াই লাখ শ্রমিক ভৈরবের এ জুতা শিল্পে জড়িত। জুতার ব্যাগ তৈরির কারখানা রয়েছে দুই-তিন হাজার। সেখানেও কাজ করছে ১৫ থেকে ২০ হাজার শ্রমিক।
ভৈরবের বিশাল এলাকাজুড়ে জলাভূমি। পেশাজীবী নৌকার মাঝি ছাড়াও বর্ষা মৌসুমে এক শ্রেণীর লোক নৌকা কিনে এক স্থান থেকে অন্য স্থানে লোকজন পাড়াপাড় করে নৌকার মাঝি হিসেবে বাড়তি উপার্জন করে থাকে। বর্তমানে এ এলাকায় কোষা নৌকার কদর বেশি। কড়ই, শিমুল ও চাম্বল কাঠের নৌকাই বেশি চলে এখানে।
বন্দরনগরী ভৈরবের রাতের মাছের আড়ত বাংলাদেশের অন্যতম বৃহৎ মাছের আড়ত হিসেবে পরিচিত। এখানে ২ শতাধিক মাছের আড়ত রয়েছে। এ আড়তকে কেন্দ্র করে এখানে গড়ে উঠেছে শতাধিক বরফ কল, হোটেল, বিভিন্ন মনোহারি প্রশাধনীর দোকান।
বাস্তুবিজ্ঞান
পরিবেশবিজ্ঞানের ইংরেজি পরিভাষা Ecology ইকোলজি। গ্রিক οίκος, ওইকোস অর্থাৎ "বাসস্থান" এবং λόγος লোগোস অর্থাৎ "বিদ্যা" ইংরেজি Ecology পরিভাষাটি এসেছে। ইকোলজি শব্দটি জার্মান বিজ্ঞানী "আর্নস্ট হেকেল" ১৮৬৯ সালে সর্বপ্রথম প্রণয়ন করেন।
কুলিয়ারচর উপজেলা
অবস্থান ও আয়তন
এর উত্তরে বাজিতপুর উপজেলা, দক্ষিণে নরসিংদী জেলার বেলাবো উপজেলা ও ভৈরব উপজেলা, পূর্বে ভৈরব উপজেলা ও বাজিতপুর উপজেলা, পশ্চিমে কটিয়াদি উপজেলা ও বেলাবো উপজেলা।
প্রশাসনিক এলাকা
কুলিয়ারচর উপজেলার ৬টি ইউনিয়ন রয়েছে; এগুলো হলোঃ
জ্যোতির্জীববিজ্ঞান
জ্যোতির্জীববিদ্যায় গবেষণা তিনটি প্রধান ক্ষেত্র নিয়ে গঠিত: সৌরজগত এবং তার বাইরে বাসযোগ্য পরিবেশ অধ্যয়ন, অতীত বা বর্তমান বহির্জাগতিক জীবনের গ্রহীয় জীবচিহ্নের অনুসন্ধান এবং পৃথিবীতে প্রাণের উৎপত্তি ও প্রাথমিক বিবর্তন অধ্যয়ন।
জ্যোতির্জীববিজ্ঞান ক্ষেত্রটি বিংশ শতকে মহাকাশ অনুসন্ধানের আবির্ভাব এবং বহির্গ্রহ আবিষ্কারের সাথে উৎপত্তি হয়েছে। প্রারম্ভিক জ্যোতির্জীববিদ্যীয় গবেষণা বহির্জাগতিক প্রাণের অনুসন্ধান এবং অন্যান্য গ্রহে প্রাণের অস্তিত্বের সম্ভাবনার অধ্যয়নের উপর দৃষ্টি নিবদ্ধ করেছিল। ১৯৬০ ও ১৯৭০ এর দশকে, NASA তার ভাইকিং প্রোগ্রামের মধ্যে জ্যোতির্জীববিজ্ঞান সাধনা শুরু করে, যা ছিল মঙ্গল গ্রহে অবতরণ এবং জীবনের চিহ্ন অনুসন্ধান করার প্রথম মার্কিন মিশন। এই মিশন, অন্যান্য প্রাথমিক মহাকাশ অনুসন্ধান মিশনের সাথে, একটি শৃঙ্খলা হিসাবে জ্যোতির্জীববিজ্ঞানের বিকাশের ভিত্তি স্থাপন করেছিল।
মুকাদ্দিমা
চতুর্দশ শতকের আরব ইতিহাসবেত্তা ও সমাজবিজ্ঞানী ইবনে খালদুন তার 'আল-মুকাদ্দিমা' গ্রন্থে সমাজবিজ্ঞান তথা ইতিহাসতত্ত্বের যে ব্যাখ্যা প্রদান করেছেন তাই আধুনিক সমাজের ভিত্তি স্থাপন করেছে। তিনি বিশ্বের ইতিহাস, বিশেষ করে পাশ্চাত্যের ইতিহাস রচনা করতে গিয়ে তার ভূমিকাস্বরূপ যে গ্রন্থটি রচনা করেছিলেন মূলত তা 'আল-মুকাদ্দিমা' বা ইংরেজি অনুবাদে The Prolegomena নামে পরিচিত। ১৩৭৫ থেকে শুরু করে চার বৎসরে তিনি এই মহাগ্রন্থটি রচনা করেছিলেন।
গ্রন্থটিতে তিনি তার সমসসাময়িককালের ইতিহাসবেত্তাদের ইতিহাস রচনার ক্ষেত্রে একটি বিশেষ ত্রুটির প্রতি দৃষ্টি আকর্ষণ করেন। ঐতিহাসিকগণ যাতে ইবনে খালদুনের সমাজ সম্পর্কীয় মতবাদকে যথাযথভাবে বিচার করতে পারেন সে মাপকাঠি স্থির করে দেওয়ার জন্য তিনি 'আল-মুকাদ্দিমা' গ্রন্থের ভূমিকায় সমাজের ধরন ও এর পর্যালোচনা করেছেন। তিনি বলেছেন, সমাজবিজ্ঞানী একদিকে যেমন বর্তমানকে নিয়ে পঠনপাঠন করে, তেমনি তা অতীতকে অবলোকন করে; যার ফলে ইতিহাস সমাজবিজ্ঞানের উপাদান যোগান দেয়। পূর্বেকার মুসলমান ও পাশ্চাত্যের ঐতিহাসিকদের মতো নয় বরং এক ভিন্নতর দৃষ্টিতে তিনি সমাজ ইতিহাসকে একটি স্বতন্ত্র বিষয়ের মর্যাদা দিয়েছেন।
জীবনের উৎপত্তি
জীবনের উৎপত্তি (Origin of life) বা অজৈবজনি (Abiogenesis) বলতে পৃথিবীপৃষ্ঠে নির্জীব পদার্থ থেকে কীভাবে প্রাণের উৎপত্তি হয়েছিল, সে সম্পর্কিত গবেষণাকে বোঝায়।   নির্জীব পদার্থ থেকে জীবন্ত বস্তুতে রূপান্তর কোন একক ঘটনা নয়, বরং তা ধারাবাহিক প্রক্রিয়া।
জীবনের উৎপত্তি জীবাশ্মবিজ্ঞান, রসায়ন ও আধুনিক জীবের বৈশিষ্ট সমন্বয়ে অধ্যয়ন করা হয়। এতে জীবন গঠনের পূর্বে জৈবিক প্রক্রিয়ায় মাধ্যমে কীভাবে প্রাণের সঞ্চার হয় তা আলোচনা করা হয়। জীবনের উৎপত্তি বিষয়ক অধ্যয়ন জৈবপদার্থ, রসায়ন বা জীববিজ্ঞান সম্পর্কিত হতে পারে। সাম্প্রতিক গবেষণায় এই তিনটি বিষয়কে একত্রে আলোকপাত করার চেষ্টা করা হয়েছে, কারণ বর্তমান সময়ে যে পারিপার্শ্বিকতায় জীবনের উৎপত্তি হচ্ছে তা পূর্বের থেকে ভিন্ন।
মোন্তেরেই মেট্রো
মোন্তেরেই মেট্রো মেক্সিকোর নুয়েবো লেওনের মোন্তেররেই শহরকে সেবা প্রদানকারী লাইট রেল দ্রুত পরিবহন ব্যবস্থা। এটি মেক্সিকোর মেট্রো ব্যবস্থাগুলির মধ্যে নবীনতম। ১৯৯১ সালে এর কার্যক্রম শুরু হয়। ২০০৮ সালের তথ্য অনুযায়ী মেট্রোটিতে ৭০টি বৈদ্যুতিক ট্রেন চলাচল করে এবং এগুলি বছরে প্রায় সাড়ে সাত কোটি যাত্রী পরিবহন করে।
মিঠামইন উপজেলা
মিঠামইন বাংলাদেশের কিশোরগঞ্জ জেলার অন্তর্গত একটি উপজেলা।
অবস্থান ও আয়তন
এর উত্তরে ইটনা উপজেলা ও হবিগঞ্জ জেলার আজমিরীগঞ্জ উপজেলা, দক্ষিণে অষ্টগ্রাম উপজেলা, পূর্বে হবিগঞ্জ জেলার বানিয়াচং উপজেলা ও অষ্টগ্রাম উপজেলা, পশ্চিমে করিমগঞ্জ উপজেলা ও নিকলী উপজেলা।
প্রশাসনিক এলাকা
মিঠামইন উপজেলায় ৭ টি ইউনিয়ন রয়েছে।
রস গ্রিগরি
রস জেরাল্ড গ্রেগরি (Ross Gregory; জন্ম: ২৭ ফেব্রুয়ারি, ১৯১৬ - মৃত্যু: ১০ জুন, ১৯৪২) ভিক্টোরিয়ার মালভার্নে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩৭ সালে স্বল্পকালীন সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শিতা দেখিয়েছেন রস গ্রেগরি।
প্রথম-শ্রেণীর ক্রিকেট
ভিক্টোরিয়ার মেলবোর্নের উপশহর মালভার্ন এলাকায় রস গ্রেগরির জন্ম। পড়াশোনা করেন মেলবোর্নের ওয়েসলি কলেজে। বিদ্যালয়ে থাকাকালীন ভিক্টোরিয়ার পক্ষে অভিষেক ঘটে তার। ১৯৩৬-৩৭ মৌসুমে ২১ বছর বয়সে টেস্ট ক্রিকেটে প্রথম অংশগ্রহণ করেন। এর পূর্বে নিজ রাজ্য দলের সদস্য হিসেবে গাবি অ্যালেনের নেতৃত্বাধীন সফরকারী এমসিসি দলের বিপক্ষে ১২৮ রানের মনোরম ইনিংস খেলেছিলেন তিনি। এটিই তার খেলোয়াড়ী জীবনের একমাত্র প্রথম-শ্রেণীর সেঞ্চুরি। সমগ্র খেলোয়াড়ী জীবনে ৩৩ খেলায অংশ নিয়ে ১৭টি অর্ধ-শতকের ইনিংস খেলেন ও লেগ ব্রেক এবং গুগলি বোলিংয়ে উইকেট পান ৫০টি।
টেস্ট ক্রিকেট
সমগ্র খেলোয়াড়ী জীবনে দুই টেস্টে অংশগ্রহণের সুযোগ পান তিনি। ২৯ জানুয়ারি, ১৯৩৭ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে রস গ্রিগরির। ক্রিকেট কিংবদন্তি ডন ব্রাডম্যান ছিলেন তার ক্যাপ্টেন। সে সময়ের ক্রিকেট বোদ্ধাদের মতে, রস গ্রিগরি ছিলেন অস্ট্রেলীয় ক্রিকেটের সবচেয়ে উজ্জ্বলতম আবিষ্কার। ১৯৩৭ সালে ইংল্যান্ডের বিপক্ষে অ্যাসেজ সিরিজে তিনি দুটি টেস্ট খেলেন - তিন ইনিংসে তার মোট রান ছিল ১৫৩, সর্বোচ্চ স্কোর ৮০, গড় ৫১। সেই সিরিজে ২-০ ব্যবধানে পিছিয়ে থেকেও পরে ৩-২ ব্যবধানে অ্যাশেজ জয় করে অস্ট্রেলিয়া দল।
জীবনাবসান
রস গ্রিগরি দ্বিতীয় বিশ্বযুদ্ধ চলাকালে রয়্যাল অস্ট্রেলিয়ান এয়ার ফোর্সে তালিকাভূক্ত হন ও পাইলট অফিসার পদবী ধারণ করেন। ১০ জুন, ১৯৪২ তারিখে ২৬ বছর বয়সে ১৯৪২ সালে পূর্ব বাংলার (বর্তমানে ময়মনসিংহ ,বাংলাদেশ) গফরগাঁওয়ের একটি গ্রামে জাপানিদের সাথে বিমানযুদ্ধে তিনি নিহত হন।
রয়্যাল অস্ট্রেলিয়ান এয়ার ফোর্সে যোগদান ও দ্বিতীয় বিশ্বযুদ্ধে অংশগ্রহণ
১৯৩৭ সালে ইংল্যান্ডের বিপক্ষে তিনি টেস্ট ইনিংসে ৫১ গড়ে ১৫৩ রান করার পরেও বিস্ময়করভাবে মাস কয়েক পর ১৯৩৮ সালের ইংল্যান্ড সফরের দলে তিনি জায়গা পাননি। কয়েকমাস পর শুরু হয় দ্বিতীয় বিশ্বযুদ্ধ।
ধারণা করা হয়, ১৯৪২ সালের ১০ জুন বার্মার আকিয়াব বন্দরের একটি জাপানি স্থাপনায় বোমা হামলা করে ফেরার সময় রস গ্রেগরির বিমানটি একটি জাপানি বিমানের পাল্টা আক্রমণের শিকার হয়। সেই সময় গফরগাঁও ইসলামিয়া হাইস্কুলের পঞ্চম শ্রেণীর ছাত্র আবুল হাশেম ও তৃতীয় শ্রেণীর ছাত্র আমীর আলী ছিলেন সেই ঘটনার প্রত্যক্ষদর্শী। তাদের বর্ণনা মতে, সকালে ঝিরঝিরে বৃষ্টি হচ্ছিল সেদিন। বগামারা চর ও গফরগাঁও সদরের মানুষ দেখতে পেল পূর্ব আকাশে একটি যুদ্ধবিমান আরেকটিকে তাড়া করছে। এক বিমান আরেক বিমানকে লক্ষ্য করে গুলি ছুড়তে ছুড়তে আকাশে ঘুরপাক খাচ্ছে। হঠাৎ পেছনের বিমানটি থেকে ছোড়া গোলা গিয়ে লাগল সামনেরটির গায়ে। ব্রিটিশ সরকারের "ইনিয়ন জ্যাক" চিহ্ন আঁকা বিমানটি মুহূর্তে গোত্তা খেয়ে নিচের দিকে পড়তে শুরু করল। আকাশে কালো ধোঁয়া আর আগুনের কুণ্ডলী ছড়াতে ছড়াতে তিরবেগে সেটা ধেয়ে আসতে শুরু করল ব্রহ্মপুত্র নদসংলগ্ন এলাকার দিকে। নিচে কৌতূহলী হয়ে আকাশে দুই বিমানের এই অবাক কাণ্ড দেখছিল যারা, তারা এবার আতঙ্কিত হয়ে ছুটতে শুরু করল নিরাপদ আশ্রয়ের উদ্দেশে। বিধ্বস্ত বিমানের ধ্বংসাবশেষ, ছাই তখন চারদিকে ছড়িয়ে-ছিটিয়ে পড়তে শুরু করেছে মুহুর্মুহু বিস্ফোরণের শব্দে। সাত সকালেই এ রকম অভূতপূর্ব একটা ঘটনা চোখের সামনে ঘটতে দেখার ধাক্কা গফরগাঁওয়ের মানুষের কাটতে খানিকটা সময় লাগল। বিস্ফোরণের শব্দ থেমে যাওয়ার পর ব্রহ্মপুত্র নদের কাছে গিয়ে তারা দেখল, বগামারা চরের কাছে পানির রং কোথাও নীল আবার কোথাও লাল হয়ে গেছে। যুদ্ধবিমানটির মূল অংশটি যেখানে পড়েছে, সেখানে তৈরি হয়েছে বিশাল এক গর্তের। আর পানির নিচ থেকে তখনো বুদ্বুদ আর গুড়গুড় শব্দে ছোট ছোট বিস্ফোরণের শব্দ উঠে আসতে থাকে। পানিতে বিমানের টুকরোর সঙ্গে ভাসতে থাকে মানুষের হাত-পা ও শরীরের নানা অঙ্গপ্রতঙ্গ।
ঘটনার ঘণ্টা তিনেক পর ময়মনসিংহ মহকুমা সদর থেকে সদলবলে হাজির হন তৎকালীন ময়মনসিংহ জেলা ম্যাজিস্ট্রেট মিস্টার ক্রেক ও তার হাতির দল। তার হুকুমে পুলিশ পুরো এলাকা ঘিরে ফেলে। উড়োজাহাজের ভাঙা টুকরো আর মৃত সেনাদের খণ্ডিত লাশ নিয়ে ম্যাজিস্ট্রেট, পুলিশ আর হাতিসমেত ফিরে যায় ময়মনসিংহে। পরে গ্রামবাসীর কেউ কেউ ওই নদের মধ্যে ভাসতে থাকা যুদ্ধবিমানের ধ্বংসাবশেষ, আর নদীর তীরে পানি থেকে তুলে আনা বিমানের নানা আকৃতির লোহা, চুম্বকের টুকরো বাড়ি নিয়ে আসে।আবুল হাশেমের মনে আছে, সেদিন একটি লাশের সঙ্গে চামড়ার একটি ব্যাগে পাওয়া গিয়েছিল একটি চিঠিও। গফরগাঁও ইসলামিয়া হাইস্কুলের ইংরেজির শিক্ষক নির্মল রায় ইংরেজিতে লেখা সেই চিঠি বাংলায় অনুবাদ করে সবাইকে শুনিয়েছিলেন। আবুল হাশেমের যত দূর মনে পড়ে, সেই চিঠির ভাষা ছিল এ রকম : ‘তুমি দেশে কবে আসবে? তোমার দুই ছেলেমেয়ে শুধু তোমাকে খোঁজে; পাখি দেখলে বাগানে ছুটে যায়; ফুল ছিঁড়ে, পাখিকে তাড়া করে, আর শুধু তোমার কথা বলে। তুমি তাড়াতাড়ি বাড়ি আসো।’
সে বার বর্ষা শেষে যখন শীত আসে, পানি নেমে গিয়ে ব্রহ্মপুত্র শুকিয়ে যায় পানির নিচ থেকে তখন বেরিয়ে এসেছিল বিশাল এক লোহার গোলাকার পাত্র। আবুল হাশেম বলেন, ওই গোল লৌহপাত্রে রাখালেরা গরু বেঁধে রাখত। বাচ্চারা খেলত। পরে জেলা প্রশাসনের লোকেরা জাহাজপড়া চরের সেই লোহার খণ্ড পড়ে থাকার খবর জানতে পেরে আবারও পুলিশ নিয়ে গফরগাঁওয়ে আসে। তাদের কাছ থেকেই গ্রামবাসী জানতে পারে, ওটি আসলে একটি শক্তিশালী বোমা। গ্রামবাসীকে সরিয়ে দিয়ে সেই বোমা পানিতে এনে বিস্ফোরণ ঘটায় ব্রিটিশ সেনারা। বোমার সেই বিকট শব্দে পুরো ময়মনসিংহ যেন কেঁপে উঠেছিল সেদিন।
রস গ্রেগরির বিমান যে চরের উপর বিদ্ধস্ত হয়েছিল ১৯৪২ সালের সেই ঘটনার পর সেই চরের নাম হয় জাহাজপড়া চর।
ডেভিড ফ্রিথ এবং দ্য রস গ্রেগরি স্টোরি
২০০৫ সালের মে মাসে লর্ডসে বাংলাদেশ-ইংল্যান্ড টেস্ট ম্যাচে প্রথম আলো র ক্রীড়া সাংবাদিক উৎপল শুভ্রের সাথে বিখ্যাত ক্রিকেট লেখক ও ক্রিকেট ইতিহাসবিদ ডেভিড ফ্রিথের পরিচয় হয়। বাংলাদেশের সাংবাদিক শুনে তিনি উৎপলকে প্রশ্ন করেন ‘আপনি গফরগাঁও চেনেন? গিয়েছেন কোনো দিন?’ এমন একজন ব্যক্তিত্বের কাছ থেকে ময়মনসিংহের গফরগাঁও নামক অখ্যাত এক জায়গার নাম শুনে বিস্ময়ের ধাক্কা সামলে উৎপল উত্তর দেন, ‘ট্রেনে আমার বাড়িতে যাওয়ার পথেই গফরগাঁও স্টেশন পড়ে। তবে নামিনি কখনো। গফরগাঁও বড় বড় গোল বেগুনের জন্য খুব বিখ্যাত।’ শুনে ফ্রিথের হো হো হাসি, ‘আপনার কি ধারণা, বেগুন আমার খুব প্রিয় সবজি? এ কারণেই গফরগাঁও নিয়ে আগ্রহ?’ উৎপল বললেন, ‘সেটি হওয়ার সম্ভাবনা খুব বেশি দেখছি না। তবে আপনার মুখে গফরগাঁওয়ের কথা শুনে একটু অবাকই হয়েছি। ঘটনা কী?’
ফ্রিথ ঘটনা খুলে বললেন। ১৯৩৭ সালের অ্যাশেজের চতুর্থ টেস্ট, কিংবদন্তি ডন ব্রাডম্যান তখন অস্ট্রেলিয়ার অধিনায়ক। অ্যাডিলেডের সেই টেস্টে অভিষেক হয় অস্ট্রেলীয় ক্রিকেটের উজ্জ্বলতম আবিষ্কার রস গ্রেগরির। রস সিরিজের শেষ দুটি টেস্টে অংশ নিয়ে তিন ইনিংসে ৫১ অ্যাভারেজে করেন ১৫৩ রান, শেষ টেস্ট ইনিংসে ৮০ - অথচ বিস্ময়করভাবে মাস কয়েক পর ১৯৩৮ সালের ইংল্যান্ড সফরের দলে জায়গা পাননি। এরপর তো শুরু হয়ে গেল বিশ্বযুদ্ধই। সেটিই রস গ্রেগরির গল্পটাতে যোগ করেছে অন্য মাত্রা। দ্বিতীয় বিশ্বযুদ্ধের সময় যুদ্ধবিমানের পাইলট ছিলেন গ্রেগরি, বিমান বিধ্বস্ত হয়ে মারা গেছেন। মনোযোগী শ্রোতা পেয়ে ফ্রিথ এক নিঃশ্বাসে বলে গেলেন রস গ্রেগরি-বৃত্তান্ত। কিন্তু এখানে গফরগাঁও আসছে কোত্থেকে? কিছুক্ষণ চুপ করে থেকে ফ্রিথ নাটকীয় ভঙ্গিতে ঘোষণা করলেন, ‘রস গ্রেগরির বিমানটি বিধ্বস্ত হয়েছিল আপনাদের গফরগাঁওয়ে।’ উৎপল শুভ্র তার নিজের ক্রিকেট ইতিহাস সম্পর্কিত জানাশোনা নিয়ে বেশ আত্মবিশ্বাসী ছিলেন। কিন্তু রস গ্রেগরি নামটার সঙ্গে সেই প্রথম তার পরিচয় হলো।